stanford-oval/wikipedia huggingface dataset:
เอเอฟซีแชมเปียนส์ลีก 2023–24 รอบแบ่งกลุ่ม
แหล่งข้อมูลอื่น

เว็บไซต์ทางการ
| ด ค กฟุตบอลเอเชียในปี 2566–67 (เอเอฟซี) |
| --- | --- |
 « 2565–66  2567–68 » 
ลีกภายในประเทศ:  อัฟกานิสถาน '23  '24  ออสเตรเลีย  บาห์เรน  บังคลาเทศ  ภูฏาน '23  '24  บรูไน '23  '24  กัมพูชา  จีน '23  '24  ติมอร์ตะวันออก '23  '24  กวม  ฮ่องกง  อินเดีย  อินโดนีเซีย  อิหร่าน  อิรัก  ญี่ปุ่น '23  '24  จอร์แดน  คูเวต  คีร์กีซสถาน '23  '24  ลาว '23  '24  เลบานอน  มาเก๊า '23  '24  มาเลเซีย '23  '24  มัลดีฟส์  มองโกเลีย  เมียนมาร์ '23  '24  เนปาล  เกาหลีเหนือ  หมู่เกาะนอร์เทิร์นมาเรียนา '23  '24  โอมาน  ปากีสถาน  ปาเลสไตน์  ฟิลิปปินส์  กาตาร์  ซาอุดีอาระเบีย  สิงคโปร์ '23  '24  เกาหลีใต้ '23  '24  ศรีลังกา '23  '24  ซีเรีย  ไต้หวัน '23  '24  ทาจิกิสถาน '23  '24  ไทย  เติร์กเมนิสถาน '23  '24  สหรัฐอาหรับเอมิเรตส์  อุซเบกิสถาน '23  '24  เวียดนาม '23  '23–'24  เยเมน '23  '24 
ถ้วยภายในประเทศ:  ออสเตรเลีย '23  '24  บาห์เรน  บังคลาเทศ  ภูฎาน '23  '24  บรูไน '23  '24  กัมพูชา '23  '24  จีน '23  '24  ติมอร์ตะวันออก '23  '24  กวม '23  '24  ฮ่องกง  อินเดีย '23  '24  อินโดนีเซีย  อิหร่าน  อิรัก  ญี่ปุ่น '23  '24  จอร์แดน '23  '24  คูเวตภ  คีร์กีซสถาน '23  '24  ลาว '23  '24  เลบานอน  มาเก๊า '23  '24  มาเลเซีย '23  '24  มัลดีฟส์ '23  '24  มองโกเลีย '23  '24  เมียนมาร์ '23  '24  เนปาล '23  '24  เกาหลีเหนือ '23  '24  โอมาน  ปากีสถาน '23  '24  ปาเลสไตน์  ฟิลิปปินส์ '23  '24  กาตาร์ '23  '24  ซาอุดีอาระเบีย  สิงคโปร์ '23  '24  เกาหลีใต้ '23  '24  ศรีลังกา  ซีเรีย  ไต้หวัน '23  '24  ทาจิกิสถาน '23  '24  ไทย  เติร์กเมนิสถาน '23  '24  สหรัฐอาหรับเอมิเรตส์  อุซเบกิสถาน '23  '24  เวียดนาม '23  '23–'24  เยเมน '23  '24 
ลีกคัพ:  บาห์เรน  บังคลาเทศ  ฮ่องกง ชีลด์  อินเดีย '23  '24  ญี่ปุ่น '23  '24  จอร์แดน '23  '24  คูเวต Crown Prince Cup  Federation Cup  เลบานอน  มาเลเซีย คัพ  ชาลเลนจ์ คัพ  มัลดีฟส์ '23  '24  โอมาน  ฟิลิปปินส์  กาตาร์  ซีเรีย  ไทย  อุซเบกิสถาน  สหรัฐอาหรับเอมิเรตส์ 
ซูเปอร์คัพ:  บาห์เรน  จีน  ติมอร์ตะวันออก  อิหร่าน  ญี่ปุ่น  เลบานอน  ซาอุดีอาระเบีย  ทาจิกิสถาน  ไทย 
การแข่งขันฟุตบอลสโมสรระดับชาติ:  อาเซียนคลับแชมเปียนชิพ 2566  อาหรับคลับแชมเปียนส์คัพ 2566 
การแข่งขันสโมสรระดับเอเอฟซี:  เอเอฟซีแชมเปียนส์ลีก รอบคัดเลือกเพลย์ออฟ  รอบแบ่งกลุ่ม  รอบแพ้คัดออก  รอบชิงชนะเลิศ  เอเอฟซี คัพ รอบคัดเลือกเพลย์ออฟ  รอบแบ่งกลุ่ม  รอบแพ้คัดออก  รอบชิงชนะเลิศ 
การแข่งขันทีมชาติ:  ฟุตบอลเอเชียเยาวชนอายุไม่เกิน 23 ปี 2024 รอบคัดเลือก  ฟุตบอลโลก 2026 รอบคัดเลือก  เอเชียนคัพ 2027 รอบคัดเลือก  เอเชียนคัพ 2023 (รอบชิงชนะเลิศ)  ฟุตบอลเอเชียเยาวชนอายุไม่เกิน 23 ปี 2024 (รอบชิงชนะเลิศ)  ฟุตบอลชิงแชมป์เอเชียตะวันตก 2023 
1 2 3 4 5 6 7 8 9 10 11 12 13 14 15
คำหลัก (การเขียนโปรแกรม)

ในการเขียนโปรแกรมคอมพิวเตอร์ คำหลัก คือคำหรือตัวระบุที่มีความหมายเฉพาะสำหรับภาษาโปรแกรมหนึ่ง ๆ ความหมายและสัญกรณ์ของคำหลักทำให้เกิดความแตกต่างอย่างสิ้นเชิงระหว่างภาษาหนึ่งกับภาษาหนึ่ง
ในหลายภาษาที่มีภาวะแวดล้อมคล้ายกัน อย่างเช่นภาษาซีกับภาษาซีพลัสพลัส คำหลักถือว่าเป็นคำสงวนที่ระบุรูปแบบวากยสัมพันธ์ คำต่าง ๆ ใช้สำหรับโครงสร้างการควบคุมการทำงานของโปรแกรม ตัวอย่างเช่น if, then, else เหล่านี้เป็นคำหลัก และในภาษาเช่นนี้ คำหลักไม่สามารถนำมาใช้ตั้งชื่อตัวแปรหรือฟังก์ชันได้ แต่ในทางตรงข้าม มีบางภาษาอย่างเช่นโพสต์สคริปต์เปิดเสรีต่อแนวคิดดังกล่าว ซึ่งอนุญาตให้คำหลักอันเป็นแกนของภาษา สามารถถูกนิยามขึ้นใหม่เพื่อจุดประสงค์เฉพาะอย่าง
ในภาษาคอมมอนลิสป์ คำว่า "คำหลัก" ถือเป็นสัญลักษณ์หรือตัวระบุชนิดพิเศษ ในขณะที่สัญลักษณ์ปกติใช้เป็นตัวแปรหรือฟังก์ชัน คำหลักไม่เหมือนสัญลักษณ์อื่นตรงที่สามารถโควตตัวเองได้ และสามารถประเมินค่าของตัวเองได้ คำหลักปกติใช้กำกับชื่อให้อาร์กิวเมนต์ในฟังก์ชัน และใช้เป็นตัวแทนค่าเชิงสัญลักษณ์
ภาษาต่าง ๆ แตกต่างกันในสิ่งที่ใช้เป็นคำหลักหรือรูทีนไลบรารี ตัวอย่างเช่น บางภาษากำหนดให้การดำเนินการรับเข้า/ส่งออกเป็นคำหลัก ในขณะที่บางภาษากำหนดให้การดำเนินการเดียวกันเป็นรูทีนไลบรารี อาทิ คำสั่งการแสดงผลบนจอภาพ ภาษาไพทอน (รุ่นก่อน 3.0) และภาษาเบสิก กำหนดให้ print เป็นคำหลัก ในทางกลับกันภาษาซีและภาษาลิสป์ printf และ format เป็นรูทีนไลบรารี ไม่ใช่คำหลัก
โดยปกติเมื่อโปรแกรมเมอร์พยายามใช้คำหลักเป็นชื่อตัวแปรหรือฟังก์ชัน การแปลโปรแกรมจะเกิดความผิดพลาด คำหลักต่าง ๆ มีการเน้นสีโดยอัตโนมัติในโปรแกรมแก้ไขสมัยใหม่ เพื่อให้โปรแกรมเมอร์ทราบว่าคำเหล่านี้เป็นคำหลัก
ในภาษาที่มีแมโครและการประเมินค่าล่าช้า (lazy evaluation) โครงสร้างการควบคุมการทำงานอาทิ if สามารถทำให้เกิดผลได้ด้วยแมโครหรือฟังก์ชัน แต่ในภาษาที่ไม่มีคุณลักษณะดังกล่าว พวกมันจะเป็นเพียงคำหลักธรรมดา
ซาซากิกับมิยาโนะ เดอะมูฟวี่ -ภาคจบการศึกษา-

ภาพยนตร์อนิเมะในปี พ.ศ. 2566 โดยชินจิ อิชิฮิระ
| ซาซากิกับมิยาโนะ เดอะมูฟวี่ -ภาคจบการศึกษา- |
| --- | --- |
ใบปิดภาพยนตร์

ญี่ปุ่น: 映画「佐々木と宮野 ー卒業編ー」
เฮปเบิร์น: Eiga Sasaki to Miyano: Sotsugyō-hen
 
กำกับ: ชินจิ อิชิฮิระ
บทภาพยนตร์: โยชิโกะ นากามูระ
สร้างจาก: ซาซากิกับมิยาโนะ โดย โช ฮารูโซโนะ
นักแสดงนำ:   โซมะ ไซโต  ยูซูเกะ ชิราอิ 
กำกับภาพ: ไดซูเกะ โฮริโนะ
ตัดต่อ: อากาเนะ ชิราอิชิ
ดนตรีประกอบ: คานะ ชิบูเอะ
บริษัทผู้สร้าง: สตูดิโอดีน 
ผู้จัดจำหน่าย: คาโดกาวะ
วันฉาย: 17 กุมภาพันธ์ พ.ศ. 2566 (ญี่ปุ่น) 27 กรกฎาคม พ.ศ. 2566 (ไทย)
ความยาว: 59 นาที
ประเทศ: ญี่ปุ่น
ภาษา: ญี่ปุ่น
ซาซากิกับมิยาโนะ เดอะมูฟวี่ -ภาคจบการศึกษา- (ญี่ปุ่น: 映画「佐々木と宮野 ー卒業編ー」; โรมาจิ: Eiga Sasaki to Miyano: Sotsugyō-hen) เป็นภาพยนตร์อนิเมะญี่ปุ่นแนววีรคติในปี พ.ศ. 2566  สร้างจากซีรีส์มังงะ ซาซากิกับมิยาโนะ  ที่แต่งเรื่องและวาดภาพโดยโช ฮารูโซโนะ ภาพยนตร์กำกับโดยชินจิ อิชิฮิระ เขียนบทโดยโยชิโกะ นากามูระ  และผลิตโดยสตูดิโอดีน ภาพยนตร์ออกฉายในประเทศญี่ปุ่นในวันที่ 17 กุมภาพันธ์ พ.ศ. 2566 โดยฉายควบคู่ไปกับภาพยนตร์สั้นเรื่อง ฮิราโนะกับคางิอุระ  ภาพยนตร์ฉายในประเทศไทยในวันที่ 27 กรกฎาคม พ.ศ. 2566
แหล่งข้อมูลอื่น

เว็บไซต์ทางการของภาพยนตร์ (ญี่ปุ่น)
ซาซากิกับมิยาโนะ เดอะมูฟวี่ -ภาคจบการศึกษา- (ภาพยนตร์) ที่เครือข่ายข่าวอนิเมะ
ชิโฮะ คิกูจิ

ชิโฮะ คิกูจิ (ญี่ปุ่น: 菊池志穂; โรมาจิ: Kikuchi Shiho) เป็นนักพากย์หญิงชาวญี่ปุ่น มีผลงานการพากย์มาแล้วมากมาย โดยบทที่ทำให้เธอเริ่มเป็นที่รู้จักในวงการก็คือ มิฮารุ ทาเทบายาชิ จากเกมโทคิเมคิเมโมเรียล อันโด่งดัง
ผลงาน > แอนิเมชัน

เด็งโนเซ็นไต วูกี้ส์ แองเจิ้ล รับบทเป็น แมร์รี่เบลล์ แคนดี้ สจวร์ต
นาเดชิโก้ (Martian Successor Nadesico) รับบทเป็น อามาโนะ ฮิคารุ
ชินฮัคเคนเดน รับบทเป็น รูตี้
พรินเซสรูจ รับบทเป็น รูจ
ยูอิ มือปราบสาวไซเบอร์ (Corrector Yui) รับบทเป็น ยานางิ อาคิโกะ
โทคิเมคิเมโมเรียล (OVA) รับบทเป็น ทาเทบายาชิ มิฮารุ
เบย์เบลด ลูกข่างทะยานฟ้า รับบทเป็น ทาจิบานะ ฮิโรมิ
ฟูล เมทัล พานิค รับบทเป็น มุคาอิ มายะ
สตราทอสโฟร์ รับบทเป็น นาคามุระ อายาโมะ
มาชินไกเซอร์ รับบทเป็น โรล
ผลงาน > เกม

โทคิเมคิเมโมเรียล รับบทเป็น ทาเทบายาชิ มิฮารุ
เทคเคน 2 รับบทเป็น คาซามะ จุน, คุนิมิตสึ
อีฟ เดอะ ลอสต์ วัน (EVE The Lost One) รับบทเป็น ซาคาอิ อายาโนะ
เดอะ คิง ออฟ ไฟท์เตอร์ รับบทเป็น วิป
ซูเปอร์โรบ็อตไทเซ็น รับบทเป็น อามาโนะ ฮิคารุ
ทรู เลิฟ สตอรี่ รับบทเป็น คัตสึรางิ อายาเนะ
พาวเวอร์ดอลส์ 2 รับบทเป็น อายาเซะ มิโนรุ
เมโมรี่ออฟ 2nd รับบทเป็น ชิราคาวะ ชิซึรุ
เมลตี้แลนเซอร์ 2, 3 รับบทเป็น แพททริเซีย แม็กเกอเลน
คำหลัก

คำหลัก เป็นศัพท์บัญญัติของ keyword ในภาษาอังกฤษ อาจหมายถึง
คำหลัก (ภาษาศาสตร์) คำที่ปรากฏบ่อยในข้อความ
คำหลัก (การเขียนโปรแกรม) คำที่ภาษาโปรแกรมห้ามใช้เป็นชื่อตัวแปรหรือฟังก์ชัน
คำดัชนี คำที่ช่วยสืบค้นข้อมูลสารสนเทศเช่นจากเนื้อหาเว็บ
การปิดล้อม (ยุทธวิธีควบคุมฝูงชน)

สำหรับความหมายอื่นของ "การปิดล้อม" ดูที่ การปิดล้อม (แก้ความกำกวม)
ตำรวจปราบจลาจลปิดล้อมผู้ประท้วงที่ค่ายเพื่อการเปลี่ยนแปลงสภาพภูมิอากาศ ซึ่งเป็นส่วนหนึ่งของการประท้วงการประชุมสุดยอดกลุ่ม 20 ที่ลอนดอนปี พ.ศ. 2552
ตำรวจปิดล้อมผู้ประท้วงในกรุงเวียนนา ซึ่งเป็นส่วนหนึ่งของการประท้วงต่อต้านข้อจำกัดของไวรัสโคโรนา
การปิดล้อม (อังกฤษ: kettling หรือนิยมใช้ containment หรือ corralling) เป็นยุทธวิธีของตำรวจในการควบคุมฝูงชนขนาดใหญ่ในระหว่างการเดินขบวนหรือการประท้วง โดยใช้รูปขบวนขนาดใหญ่ของเจ้าหน้าที่ตำรวจในการปิดล้อมฝูงชนให้อยู่ในพื้นที่จำกัด ผู้ประท้วงอาจจะออกไปในทิศทางที่ตรวจำควบคุมพื้นที่ ออกจากวงล้อมในทิศทางที่ไม่ได้ถูกปิดล้อมไว้ หรือถูกล้อมกรอบไว้เพื่อป้องกันไม่ให้หลบหนีออกไปและถูกจับกุม
กลยุทธ์ดังกล่าวก่อให้เกิดข้อถกเถียง ส่วนหนึ่งเป็นเพราะทำให้เกิดการจับกุมแบบเหมารวมทั้งผู้ประท้วงเองและคนยืนดูเหตุการณ์ที่ไม่เกี่ยวข้องด้วย ในเดือนมีนาคม พ.ศ. 2555 ศาลสิทธิมนุษยชนยุโรป (European Court of Human Rights) ได้ตัดสินว่ายุทธวิธีการปิดล้อมเป็นสิ่งที่ชอบด้วยกฎหมาย หลังจากมีการท้าทายทางกฎหมาย
ยุทธวิธี

คำว่า kettle แปลตรงตัวว่า กาต้มน้ำ เป็นการใช้งานเชิงเปรียบเทียบเหมือนกับการปิดล้อมกักกันผู้ประท้วงกับการกักความร้อนและไอน้ำภายในกาต้มน้ำในที่พักอาศัยทั่วไป การใช้งานในภาษาอังกฤษสมัยใหม่อาจจะมาจากคำว่า "Kessel" ในภาษาเยอรมัน ซึ่งแปลตรงตัวว่าหม้อต้ม หรือ กาต้มน้ำ ในภาษาเยอรมัน หมายความถึงกองทัพที่ถูกปิดล้อมและกำลังจะถูกทำลายโดยกองกำลังที่เหนือกว่า หม้อต้มถูกคาดว่าจะ "เดือด" ตามกิจกรรมการต่อสู้ กองกำลังของศัตรูขนาดใหญ่ยังคงสามารถต่อต้านความ "ร้อน" ได้อย่างดีในช่วงเริ่มต้นของการปิดล้อม ซึ่งจะต้องถูกจำกัดเอาไว้ แต่ไม่ได้เกิดจากการปะทะโดยตรง
เพื่อหลีกเลี่ยงการสื่อความถึงการเผชิญหน้าทางทหาร บางครั้งการปิดล้อมจึงถูกอธิบายว่าเป็นการ "ล้อมคอก" (corralling) ซึ่งเป็นยุทธวิธีที่ใช้การล้อมรอบปศุสัตว์ แม้ว่ากลุ่มขนาดใหญ่จะควบคุมได้ยาก แต่ก็สามารถทำได้ด้วยการรวมกําลังของตำรวจ กลยุทธ์ดังกล่าวจะป้องกันไม่ให้ฝูงชนกลุ่มใหญ่แยกออกเป็นกลุ่มย่อย ๆ ที่จะต้องไปไล่จับกุมทีละคน ทำให้ตำรวจต้องแยกออกเป็นหลายกลุ่ม
จากนั้นวงล้อมจะปิดล้อมอยู่หลายชั่วโมง ระหว่างนั้นอาจจะมีการลดขนาดของวงลง ขึ้นอยู่กับผู้ประท้วงว่าจะถูกขัดขวางให้ออกจากวงล้อม หรือได้รับอนุญาตให้ออกไปจากวงในจำนวนที่สามารถควบคุมได้ผ่านทางช่องทางที่กำหนด โดยมีวัตถุประสงค์เพื่อควบคุมผู้ประท้วงจนกว่าผู้ประท้วงจะยอมยุติการเข้าร่วมการประท้วงและเดินทางกลับบ้าน เมื่อการปิดล้อมถึงขั้นนี้ การปิดล้อมจึงจะยุติลง ปีเตอร์ วัดดิงตัน นักสังคมวิทยาและอดีตเจ้าหน้าตำรวจที่ช่วยพัฒนาทฤษฎีเบื้องหลังยุทธวิธีการปิดล้อม ได้เขียนว่า: "ผมยังคงเชื่อมั่นว่าการล้อมกรอบจะช่วยทำให้การพื้นฟูความสงบเรียบร้อยโดยใช้ความเบื่อหน่ายเป็นอาวุธหลักที่ช่วยให้ประสบความสำเร็จ แทนที่จะใช้ความกลัวกับประชาชนด้วยการวิ่งเข้าใส่ของตำรวจพร้อมกับกระบอง"
การล้อมกรอบถูกวิพากษ์วิจารณ์ว่าเป็นยุทธวิธีที่ใช้อย่างไม่เลือกหน้า นำไปสู่การจับกุมพลเมืองทั่วไปที่ปฏิบัติตามกฎหมายและผู้บริสุทธิ์ที่ไม่มีส่วนเกี่ยวข้องด้วย ในบางกรณี มีรายงานว่าผู้ประท้วงถูกปฏิเสธไม่ให้เข้าถึงอาหาร น้ำ และห้องน้ำเป็นเวลานาน และมีการวิจารณ์เพิ่มเติมว่าบางครั้งมีการใช้ยุทธวิธีในการปลุกปั่นจนเกิดความไม่เป็นระเบียบเพื่อเบี่ยงประเด็นออกจากวัตถุประสงค์หลักของผู้ชุมนุมที่ต้องการอภิปรายในที่สาธารณะ (public debate) ในบางประเทศ ยุทธวิธีดังกล่าวนำไปสู่ความท้าทายทางกฎหมายที่เกิดมาจากการละเมิดสิทธิมนุษยชน ในอังกฤษ ศาลได้ตัดสินว่าอนุญาตให้ใช้ยุทธวิธีล้อมกรอบได้หากใช้งานโดยสุจริต ตามสัดส่วน และบังคับใช้โดยไม่เกินความจำเป็นอันสมควร
แบ่งตามประเทศ > แคนาดา

เมื่อวันที่ 27 มิถุนายน พ.ศ. 2553 ผู้คนจำนวน 200 คน ประกอบไปด้วย ผู้ประท้วง, คนยืนดูที่ไม่เกี่ยวข้อง และนักข่าว ถูกปิดล้อมที่สี่แยกถนนควีนและสปาดิน่า อเวนิว เมืองโตรอนโต ระหว่างการประท้วงในการประชุมสุดยอดกลุ่ม 20 นอกจากนี้ ยังมีผู้คนอีกหลายร้อยคนถูกปิดล้อมบริเวณด้านนอกโรงแรมโนโวเทล บนเอสพลานาดและถูกจับกุม ในปีต่อมา กรมตำรวจโตรอนโตได้ออกมาปฏิญาณว่าจะไม่ใช่ยุทธวิธีการปิดล้อมอีก ในเดือนสิงหาคม พ.ศ. 2558 เดวิด 'มาร์ค' เฟนตัน ผู้กำกับการตำรวจถูกตัดสินว่ามีความผิดในข้อหาจับกุมโดยไม่ชอบด้วยกฎหมาย 2 ข้อหา และประพฤติตัวไม่น่าเชื่อถืออีก 1 ข้อหา ถือเป็นความผิดทางวินัยภายใต้บัญญัติบริการตำรวจออนแทรีโอสำหรับการสั่งการปิดล้อมในปี พ.ศ. 2553 อย่างไรก็ตาม ผู้พิพากษาที่ตัดสินใจลงโทษเฟนตันก็ได้ออกมาระบุเช่นกันว่า "การผิดล้อมหรือล้อมกรอบไม่ถือว่าผิดกฎหมาย"
เมื่อวันที่ 15 มีนาคม พ.ศ. 2554 ผู้ประท้วงประมาณ 250–300 คนในเมืองนอนทรีออลถูกปิดล้อมที่แซงขเดอนีทางตอนเหนือของมง์รอยัลระหว่างการเดินขบวนต่อต้านความรุนแรงของตำรวจประจำปี ตำรวจใช้ระเบิดสตัน, อุปกรณ์ปราบจลาจล และม้าเพื่อปิดล้อมฝูงชน
เมื่อวันที่ 23 พฤษภาคม พ.ศ. 2555 ตำรวจในมอลทรีออลได้เคลื่อนกำลังเข้าจับกุมผู้ประท้วงที่เป็นนักศึกษาด้วยวิธีการปิดล้อมและจับกุมผู้ประท้วงจำนวน 518 ราย ถือว่าเป็นจำนวนมากที่สุดในคืนเดียวนับตั้งแต่การประท้วงของนักศึกษาที่เริ่มต้นเมื่อหลายสัปดาห์ก่อน
เมื่อวันที่ 15 มีนาคม พ.ศ. 2556 ในการเดินขบวนต่อต้านความรุนแรงของตำรวจประจำปี ตำรวจปิดล้อมผู้ประท้วงบนถนนสเต-แคทเธอรีนในมอนทรีออล หลังจากการเดินขบวนถูกประกาศว่าผิดกฎหมายเนื่องจากไม่ได้ยื่นแผนการเดินก่อนการประท้วง หลังจากพยายามสลายตัวกลุ่มผู้ประท้วงเกือบสองชั่วโมง ตำรวจได้ปิดล้อมและจับกุมทุกคนที่ติดอยู่ในการปิดล้อม หลังจากนั้นช่วงเย็นตำรวจได้ระบุว่ามีการจับกุมประมาณ 250 ราย มีเจ้าหน้าที่ตำรวจบาดเจ็บ 2 นาย และผู้ประท้วง 1 รายที่ไม่สบาย
แบ่งตามประเทศ > เดนมาร์ก

ผู้ชุมนุมด้วยความสงบจำนวนประมาณ 250–1000 รายระหว่างการประชุมการเปลี่ยนแปลงสภาพภูมิอากาศของสหประชาชาติในปี พ.ศ. 2552 ณ โคเปนเฮเกนถูกตำรวจปิดล้อม โฆษกตำรวจระบุว่าการกักตัวผู้ชุมนุมมีความจำเป็นเพื่อป้องกันความวุ่นวาย
แบ่งตามประเทศ > ฟินแลนด์

การเดินขบวนของกลุ่มอนาธิปไตยฟินแลนด์สแมชอาเซมถูกขัดขวางโดยตำรววจปราบจลาจล 200 นาย และตำรวจอีกหลายร้อยคนและบุคลากรหน่วยยามชายแดนฟินแลนด์ได้ปิดล้อมผู้คนที่เดินขบวนประมาณ 300–500 รายรวมถึงคนยืนดูที่ไม่รู้เรื่องด้วยบริเวณหน้าเคียสมาในตัวเมืองเฮลซิงกิเป็นระยะเวลานานกว่า 3 ชั่วโมงในวันที่ 9 กันยายน พ.ศ. 2549
แบ่งตามประเทศ > ฝรั่งเศส

บนสะพานกิโยติแยร์ในลียงเมื่อวันที่ 20 ตุลาคม พ.ศ. 2553 ผู้ประท้วงหลายร้อยคนถูกปิดล้อมเป็นเวลาหลายชั่วโมง ในวันรุงขึ้นที่จตุรัสเพลสเบลล์กูร์ ประชาชนและผู้ประท้วงปกป้องเงินบำนาญสาธารณะประมาณ 500 คนถูกปิดล้อมเป็นเวลา 6 ชั่วโมงโดยไม่มีทั้งอาหารและน้ำโดยตำรวจและทหาร พวกเขาถูกขัดควางไม่ให้เดินขบวน โดยมีการใช้แก๊สน้ำตาและปืนฉีดน้ำแรงดันสูง
แบ่งตามประเทศ > เยอรมนี

ตัวอย่างแรกของการปิดล้อมเกิดขึ้นโดยตำรวจเยอรมันในปี พ.ศ. 2529 ระหว่างการเดินขบวนของกลุ่มผู้ประท้วงต่อต้านนิวเคลียร์ที่ไฮลิเกนไกสท์เฟลด์ ฮัมบูร์ก เมื่อวันที่ 8 พฤษภาคม ตำรวจฮัมบูร์กได้ปิดล้อมผู้คนประมาณ 800 คนไว้ในการปิดล้อม (kettle) เป็นระยะเวลาหลายชั่วโมง ยุทธวิธีการปิดล้อมของเยอรมันแยกความแตกต่างระหว่างการปิดล้อมแบบตรึงอยู่กับที่ (Polizeikessel) และการปิดล้อมแบบเคลื่อนที่ ซึ่งผู้ประท้วงจะถูกิดล้อมโดยวงล้อมของตำรวจขณะเคลื่อนที่เดินขบวน (Wanderkessel) วงล้อมประเภทนี้ยังถูกใช้เป็นประจำในสหราชอาณาจักร ก่อนที่จะมีการปรับปรุงยุทธวิธีดังกล่าวให้ดีขึ้นและใช้งานกับกลุ่มผู้ประท้วงกลุ่มเอ็น 30 และเรียกมันว่าการปิดล้อม (kettle)
การปิดล้อมถูกท้าทายในศาลเยอรมันหลายครั้ง โดยการปิดล้อมที่ฮัมบูร์กในปี พ.ศ. 2529 ถูกตัดสินว่าผิดกฎหมายโดยศาลปกครองฮัมบูร์ก ในขณะที่ศาลแขวงได้ตัดสินว่าตำรวจเยอรมันมีความผิดในฐานลิดรอนเสรีภาพส่วนบุคคลโดยมิชอบ
หลังจากการประท้วงต่อต้านนิวเคลียร์ในปี พ.ศ. 2545 ในเมืองฮิตแซคเกอร์ รัฐนีเดอร์ซัคเซิน ผู้ประท้วงคนหนึ่งได้ยื่นฟ้องต่อศาลเนื่องจากเธอถูกปฏิเสธการเข้าห้องน้ำระหว่างการถูกควบคุมตัวอยู่ในการปิดล้อมของตำรวจ ศาลแขวงพบว่าเธอถูกปฏิบัติอย่างไร้มนุษยธรรมและตำรวจได้ปฏิบัติอย่างผิดกฎหมาย
แบ่งตามประเทศ > อิสราเอล

ระหว่างการประท้วงการสังหารผู้ประท้วงตามแนวรั้วฉนวนกาซา ตำรวจอิสราเอลในเยรูซาเลมและไฮฟาในยุทธวิธีการปิดล้อม (kettling) สองครั้ง และเกิดการจับกุมหลายสิบคนระหว่างการปิดล้อมหลายชั่วโมง ในบรรดาผู้ถูกปิดล้อมนั้นมีสมาชิกรัฐสภาอิสราเอลจากจอนท์ลิลท์
แบ่งตามประเทศ > สเปน

เมื่อวันที่ 16 พฤษภาคม พ.ศ. 2555 อคัมปาดา โซลเรียกรร้องให้มีการประท้วงแบบกาเซโรลาโซเนื่องจากสเปนมีค่าความเสี่ยงเกินกว่า 500 คะแนนในวันนั้น ผู้ประท้วงกำลังเดินผ่านถนนอัลคาลาในมาดริด ตำรวจได้ปิดล้อมพวกเขาเป็นเวลานานกว่าครึ่งชั่วโมง หลังจากที่ผู้ประท้วงได้ประกาศขอกำลังสนับสนุนบนอินเตอร์เน็ต ทำให้มีผู้คนมานั่งล้อมรอบบริเวณที่ปิดล้อมนั้นนอกวงปิดล้อมของตำรวจประมาณ 500 คนจนว่าตำรวจจะยกเลิกการปิดล้อมดังกล่าว จนในที่สุดตำรวจยอมเปิดวงปิดล้อมและปล่อยให้ผู้ประท้วงเดินขบวนต่อไปยังเมืองปูเอร์ตา เดล โซล ระหว่างการประท้วงโดยสงบนั้นในแคว้นคาตาโลเนีย หลังจากการจับกุมประธานาธิบดีการ์เลส ปุจเดมองต์โดยทางการเยอรมันเมื่อปี พ.ศ. 2561 ตำรวจได้ใช้วิธีการปิดล้อม (kettling) เป็นยุทธวิธีในการทำให้ผู้ประท้วงยุติการชุมนุม
แบ่งตามประเทศ > สหราชอาณาจักร > ความท้าทางทางกฎหมาย

หลังจากการใช้การปิดล้อม (kettling) ระหว่างการประท้วงในวันแรงงานเมื่อปี พ.ศ. 2544 ผู้ถูกจับกุมสองรายในเหตุการณ์นั้นที่อ็อกซ์ฟอร์ดเซอร์คัสได้ฟ้องร้องต่อตำรวจนครบาลฐานกักขังโดยมิชอบ และกล่าวหาว่าเป็นการละเมิดอนุสัญญาสิทธิมนุษยชนแห่งยุโรป และระบุเพิ่มเติมว่าพวกเขาถูกควบคุมตัวโดนไม่ได้รับอาหาร น้ำ หรือห้องน้ำ ทั้งคู่แพ้คดีในศาลเมื่อปี พ.ศ. 2548 และแพ้ในการอุธรณ์ในปี พ.ศ. 2550 เมื่อศาลอุธรณ์ยืนตามศาลสูง
ในปี พ.ศ. 2552 ออสติน กับ ผู้บัญชาการตำรวจนครบาล เป็นคำตัดสินของสภาขุนนาง ได้ตัดสินว่าศาลสูงมีสิทธิ์ที่จะคำนึงถึง "วัตถุประสงค์" ของการลิดรอนเสรีภาพก่อนที่จะตัดสินตามกฎหมายสิทธิมนุษยชน
แม้ในกรณีของสิทธิขั้นพื้นฐานซึ่งอนุสัญญาไม่อนุญาตให้มีการบังคับใช้หรือข้อจำกัดใด ๆ ก็ตาม สำหรับแนวทางปฏิบัติที่คำนึงถึงสถานการณ์ทั้งหมดอย่างเต็มที่
โจทย์จากการประท้วงในปี พ.ศ. 2544 พร้อมด้วยประชาชนที่ไม่ได้ร่วมประท้วงอีกสามรายซึ่งถูกปิดล้อม (kettled) โดยตำรวจ ได้ยื่นอุทธรณ์ต่อศาลสิทธิมนุษยชนแห่งยุโรป โดยการอ้างว่าการปิดล้อมเป็นการละเมิดมาตรา 5 ของอนุสัญญายุโรปว่าด้วยสิทธิมนุษยชน เกี่ยวกับสิทธิในเสรีภาพและความปลอดภัย ในขณะที่สภาขุนนางระบุว่า "ยอมรับว่าเธอเป็นผู้ประท้วงที่ชอบด้วยกฎหมายและสันติ ซึ่งถูกควบคุมตัวไว้ไม่ให้ไปรับลูกของเธอ" ในเดือนมีนาคม พ.ศ. 2555 ศาลสิทธิมนุษยชนแห่งยุโรปได้ตัดสินว่าการปิดล้อม (kettling) เป็นสิ่งที่ถูกกฎหมาย และตำรวจนครบาลมีสิทธิ์ที่จะควบคุมตัวบุคคลกลุ่มต่าง ๆ เป็น "วิธีการที่ก้าวก่ายน้อยที่สุด และมีประสิทธิภาพมากที่สุดในการปกป้องประชาชนจากความรุนแรง" ส่วนประเด็นที่เกี่ยวข้องกับอนุสัญญายุโรปว่าด้วยสิทธิมนุษยชน ศาลได้ตัดสินว่า:
มาตรา 5 ไม่จำเป็นต้องตีความในลักษณะที่ทำให้ตำรวจไม่สามารถปฏิบัติหน้าที่ในการรักษาความสงบเรียบร้อยและปกป้องประชาชนได้
— ประธานองค์คณะใหญ่ของผู้พิพากษา, ศาลสิทธิมนุษยชนแห่งยุโรป, คำพิพากษา มีนาคม 2555
แบ่งตามประเทศ > สหรัฐ > ขบวนการต่อต้านโลกาภิวัตน์, วอชิงตัน ดี.ซี., 2545

ในฐานะที่เป็นส่วนหนึ่งของการประท้วงต่อต้านโลกาภิวัฒน์ที่กำลังดำเนินการอยู่และการเดินขบวนก่อต้านการรุกรานอิรักที่กำลังจะเริ่มขึ้น ผู้ประท้วงและประชาชนทั่วไปที่ยืนดูเหตุการณ์ถูกปิดล้อม (kettled) ในเพอร์ชิ่งพาร์คและถูกจับกุมโดยตำรวจดีซี
แบ่งตามประเทศ > สหรัฐ > การประท้วงในกรณีจอร์จ ฟลอยด์และบรีออนนา เทย์เลอร์, 2563

ในเดือนพฤษภาคมและมิถุนายน พ.ศ. 2563 หลายเมืองในสหรัฐเผชิญกับการประท้วง การจลาจล และการปล้นสะดมหลังจากเหตุการณ์การเสียชีวิตของจอร์จ ฟลอยด์โดยตำรวนใจเมืองมินนีแอโพลิส รัฐมินิโซตา ตำรวจตอบโต้อย่างรุนแรงต่อทั้งการจลาจลและผู้ประท้วงที่ไม่ใช้ความรุนแรง ซึ่งในกรณีหลังขัดต่อการคุ้มครองสิทธิตามการแก้ไขเพิ่มเติมรัฐธรรมนูญครั้งแรก
การปิดล้อม (kettling) ถูกใช้โดยกว้างขวางโดยกรมตำรวจนิวยอร์ก (NYPD) เพื่อป้องกันไม่ให้ผู้ประท้วงกระจายไปตามถนนเส้นต่าง ๆ ในเมือง ต่อมาผู้ประท้วงถูกจับกุมในข้อหาฝ่าฝืนคำสั่งเคอร์ฟิวตามกฎหมาย เมื่อวันที่ 2 มิถุนายน พ.ศ. 2563 กรมตำรวจนิวยอร์กได้จับกุมผู้ประท้วงกว่า 5,000 รายบนสะพานแมนฮัตตันเป็นเวลาเกือบหนึ่งชั่วโมง ก่อนที่จะปล่อยให้ผู้ประท้วงสลายตัวไปในอีกฝั่งของสะพาน
ในวอชิงตัน ดี.ซี. เมื่อวันที่ 1 มิถุนายน พ.ศ. 2563 ตำรวจได้ปิดล้อมผู้ประท้วงจำนวน 60 รายเข้าไปในบ้านบนถนนสวอนน์ และพยายามเอาพวกออกมา โดยผู้ประท้วงสามารถออกมาได้ในช่วงเช้าวันรุ่งขึ้นเมื่อเคอร์ฟิวยุติลง
กรมตำรวจชาร์ลอตต์-เมคเลนเบิร์ก (CMPD) ในเมืองชาร์ลอตต์ รัฐนอร์ธแคโรไลนา ได้ปิดล้อมโดยฝูงชนระหว่างการเดินขบวนอย่างสงบ บริเวณหัวขบวน เจ้าหน้าที่ได้ยิงแก๊สน้ำตา และระเบิดแฟลช โดยตำรวจปราบจลาจลขนาบกันจากด้านท้ายขบวน ในตำแหน่งที่ผู้ประท้วงโดนบีบโดยโครงสร้างในด้านที่เหลือ ตำรวจถูกกล่าวหาว่ายิงแก๊สน้ำตา กระสุนพริกไทย และกระสุนยางอย่างไม่เลือกหน้า ขณะที่เจ้าหน้าที่ได้ปฏิเสธข้อกล่าวหาถึงการใช้ยุทธวิธีปิดล้อมดังกล่าว แต่การสื่อสารทางวิทยุที่ถูกบันทึกไว้ระบุว่ามีการดำเนินการตามแผนการจับกุมและการปฏิบัติการที่ประสานกัน และเจ้าหน้าที่ได้เฉลิมฉลองกันอย่างสนุกสนาน
นอกจากนี้ยังมีการใช้งานในดัลลัส บนสะพานมาร์กาเร็ต ฮันท์ ฮิลล์ ซึ่งผู้ประท้วงถูกใช้แก๊สน้ำตาและจับกุมด้วยซิปรัด การปิดล้อมและจับกุมจำนวนมากยังถูกนำมาใช้งานที่ฟิลาเดลเฟีย ฮูสตัน แอตแลนตา ชิคาโก ลอสแองเจลิส ซีแอตเทิล พอร์ตแลนด์ออริกอน และดิมอยน์
การปิดล้อม (kettling) ถูกใช้งานอย่างกว้างขวางในเมืองลุยส์วิลล์ระหว่างการประท้วงในกรณีของบรีออนนา เทย์เลอร์ รวมถึงการล้อมโบสถ์ที่ให้ที่หลบหนีผู้ประท้วงในช่วงไม่กี่วันหลังจากการตัดสินของคณะลูกขุนใหญ่ในเดือนกันยายน และจับกุมผู้คนจำนวนมากที่พยายามจะหนีออกไป
เมื่อวันที่ 4 พฤศจิกายน พ.ศ. 2563 ผู้ประท้วงจำนวน 646 รายในเมืองมินนีแอโพลิสถูกปิดล้อม (kettled) บนทางหลวงและถูกจับกุมขณะประท้วงต่อต้านคำขู่ของโดนัลด์ ทรัมป์ที่จะท้าทายการเลือกตั้งสหรัฐ และความอยุติธรรมในสังคม
แบ่งตามประเทศ > สหรัฐ > บรูคลินเซ็นเตอร์ มินนิโซตา: การประท้วงกรณีดอนเท ไรท์, 2564

ในช่วงต้นเดือนจนถึงกลางเดือนเมษายน พ.ศ. 2564 การประท้วงเกี่ยวกับเหตุฆาตกรรมดอนเท ไรท์ เกิดขึ้นหลายคืนติดต่อกันนอกกรมตำรวจบรูคลินเซ็นเตอร์ ในคืนวันที่ 16 เมษายน ตำรวจได้ประกาศว่าการรวมตัวกันเป็นสิ่งผิดกฎหมาย และใช้งานระเบิดแฟลชและระเบิดควัน นอกจากนี้ยังมีการใช้อาวุธเคมี เช่น แก๊สน้ำตา และ/หรือสเปรย์พริกไทยเพื่อควบคุมผู้ประท้วง หลังจากนั้นไม่นาน เมืองได้ประกาศใช้เคอร์ฟิวเวลา 23.00 น. เมื่อเวลา 22.40 น. ซึ่งผู้ประท้วงจำนวนมากถูกผิดล้อมระหว่างพยายามออกจากพื้นที่ชุมนุม โดยมีผู้ประท้วง 136 รายจากหลายร้อยคนถูกจับกุมโดยตำรวจ
ดูเพิ่ม

การควบคุมฝูงชน
การโอบล้อม (Encirclement)
การจำคุกโดยมิชอบด้วยกฎหมาย (False imprisonment)
ชุดข่าวกรองส่วนหน้า (Forward intelligence team)
การตีกระหนาบสองข้างอย่างก้ามปู (Pincer movement)
การปราบจลาจล
สแน็ตช์สควอด
ซูคีย์, องค์กรที่ก่อตั้งในสหราชอาณาจักรเมื่อวันที่ 28 มกราคม พ.ศ. 2554 เพื่อปรับปรุงการสื่อสารระหว่างผู้เข้าร่วมในการประท้วงของนักเรียน จุดมุ่งหมายทันทีคือการต่อต้านกลยุทธ์ของตำรวจในการปิดล้อม
กลุ่มสนับสนุนภาคพื้นดิน
แหล่งข้อมูลอื่น

วีดีโอยูทูบ ของตำรวจระหว่างการปิดล้อมที่สี่แยกถนนควีนและสปาดิน่าแยกในโทรอนโต ระหว่างการประท้วงการประชุมสุดยอดกลุ่ม 20
Guide to Public Order Situations เก็บถาวร 2017-08-28 ที่ เวย์แบ็กแมชชีน - คู่มือการประท้วงในสหราชอาณาจักรเพื่อหลีกเลี่ยงการให้ตำรวจควบคุมสถานการณ์การประท้วงขนาดใหญ่ใน รูปแบบ PDF เก็บถาวร 2017-08-28 ที่ เวย์แบ็กแมชชีน
การปิดล้อมในระหว่างการประชุมสุดยอดกลุ่ม 20 ในโตรอนโต (พ.ศ. 2553)
วิกิพจนานุกรม
ซินดาร์

ซินดาร์ (Sindar) คือชื่อเรียกเอลฟ์กลุ่มหนึ่งในปกรณัมชุดมิดเดิลเอิร์ธของ เจ. อาร์. อาร์. โทลคีน คำว่า ซินดาร์ เป็นภาษาเควนยา ที่ชาวโนลดอร์พลัดถิ่นเรียกเอลฟ์กลุ่มนี้ มีความหมายว่า "ประชาชนสีเทา" เอกพจน์เรียกว่า ซินดา (Sinda) เอลฟ์กลุ่มนี้เป็นกลุ่มย่อยกลุ่มหนึ่งของเอลฟ์ในตระกูลเทเลริ ซึ่งเป็นตระกูลที่สามของพวกเอลฟ์ที่อพยพออกจากทะเลสาบคุยวิเอเนน บางครั้งก็เรียกชาวซินดาร์ว่า เกรย์เอลฟ์ หรือ เอลฟ์เทา
เมื่อแรกเริ่ม ชาวซินดาร์ออกเดินทางจากทะเลสาบคุยวิเอเนนพร้อมกับเอลฟ์เทเลริกลุ่มอื่นๆ แต่เมื่อเดินทางมาเกือบจะถึงริมฝั่งมหาสมุทรใหญ่ ผู้นำของพวกเขาคือ เอลเว ซิงโกลโล หรือกษัตริย์ธิงโกล หลงทางหายไป พวกเขามัวแต่เฝ้าค้นหาติดตามผู้นำของตนอยู่ จนไม่ได้เดินทางข้ามมหาสมุทรไปพร้อมกับเอลฟ์กลุ่มอื่นๆ ในภายหลังจึงตั้งถิ่นฐานอยู่ในดินแดนริมมหาสมุทรใหญ่นั้นเอง แผ่นดินนั้นเรียกว่า เบเลริอันด์ และอาณาจักรของพวกเขามีชื่อว่า โดริอัธ ธิงโกลได้เป็นกษัตริย์ของพวกเขา โดยมีเทพีเมลิอัน ผู้เป็นเทพไมอาที่ตกหลุมรักธิงโกล อยู่เป็นราชินีของพวกเขา
เนื่องจากเอลฟ์กลุ่มนี้ไม่ได้เดินทางไปสู่แผ่นดินอามัน จึงไม่มีโอกาสเห็นแสงแห่งทวิพฤกษา พวกเขาจึงไม่ใช่คาลาเควนดิ อย่างไรก็ดี พวกเขาก็ยังไม่ใช่พวกอวาริ เขาได้รับแสงสว่างจากแผ่นดินอมตะผ่านทางดวงพักตร์ของเทพีเมลิอัน จึงมีความเฉลียวฉลาดและมีวิทยาการสูงกว่าเอลฟ์พวกอื่นๆ บนมิดเดิลเอิร์ธ ด้วยเหตุนี้พวกเขาจึงถูกเรียกว่า เอลฟ์เทา หรือเอลฟ์แห่งสนธยา แต่ส่วนพวกเขาเองเรียกชื่อตัวเองว่า เอกลัธ (Eglath) ซึ่งหมายถึง ผู้ถูกทอดทิ้ง
ดูเพิ่ม

เอลฟ์
ซิลมาริลลิออน
ดาวคะนอง (แก้ความกำกวม)

ดาวคะนอง อาจหมายถึง
แขวงดาวคะนอง เขตธนบุรี กรุงเทพมหานคร
คลองดาวคะนอง ลำน้ำสาขาของแม่น้ำเจ้าพระยา
ทางพิเศษสายพระราม 3-ดาวคะนอง-วงแหวนรอบนอกตะวันตก
ดาวคะนอง ภาพยนตร์โดยอโนชา สุวิชากรพงศ์
ซินกุ้ยเฟย์

| ซินกุ้ยเฟย์ |
| --- | --- |
 ซินกุ้ยเฟย์

สิ้นพระชนม์: ค.ศ. 1764
ราชวงศ์: ราชวงศ์ชิง
พระบิดา: นาซูตู
ซินกุ้ยเฟย (ไม่ปรากฏ - ค.ศ. 1764) เป็นพระราชเทวีในสมเด็จพระจักรพรรดิเฉียนหลงแห่งราชวงศ์ชิง
ประวัติ

พระราชเทวีซิน ทรงเป็นชาวแมนจูจากตระกูลไต้เจีย บิดาของพระนางคือน่าซูถู อุปราชแห่งเหลียงเจียง ครอบครัวของพระนางเป็นสมาชิกกองธงเหลืองจากแปดกองธงของราชวงศ์ชิง
พระนางเข้าวังในปี 1753 พระพันปีฉงชิ่งพระมารดาในสมเด็จพระจักรพรรดิเฉียนหลงทรงแต่งตั้งพระนางเป็นพระชายาซิน (忻嬪) และในปี 1755 พระนางทรงให้กำเนิดพระธิดาลำดับที่หกให้พระราชสวามีและสองปีต่อมาก็ทรงให้กำเนิดพระธิดาลำดับที่แปดในพระสวามีอีกพระองค์ แต่พระธิดาทั้งสองพระองค์ก็ทรงสิ้นพระชนม์ตั้งแต่ทรงพระเยาว์ ในปี 1763 ทรงได้รับแต่งตั้งเป็นพระอัครชายาซิน (忻妃) และได้รับแต่งตั้งเป็นพระราชเทวีซิน (忻貴妃) หลังจากสิ้นพระชนม์ในปี 1764
ดาวกระจาย

ดาวกระจาย อาจหมายถึง
ดาวกระจาย (Sulfur Cosmos) - ชื่อไม้ล้มลุกชนิด C. sulphureus Cav. ในสกุล Cosmos วงศ์ Compositae ดอกสีเหลือง
ดาวกระจาย (ulam raja) - ชื่อไม้ล้มลุกชนิด C. caudatus H.B.K. ในสกุล Cosmos วงศ์ Compositae ดอกสีม่วง ชมพู และขาว ใบเป็นจัก กินได้
ดาวกระจายสุดสัปดาห์ - รายการโทรทัศน์ไทย ออกอากาศทางโมเดิร์นไนน์ทุก ๆ วันเสาร์และอาทิตย์
ดาวกระจาย - รายการโทรทัศน์ไทย ออกอากาศทางโมเดิร์นไนน์ทุก ๆ วันจันทร์ถึงศุกร์
ดาวกระจาย (shuriken) - อาวุธขว้างของนินจา
จริยา ดาวกระจาย - ผู้เข้าประกวดนางสาวไทยประจำปี 2547
ชิ่งชินหวัง

เหอชั่วชิ่งชินหวัง (จีน: 和碩慶親王) เรียกโดยย่อว่าชิ่งชินหวัง หรือ ชิ่งจิ้นอ๋อง เป็นพระอิสริยยศอ๋องชั้นเอก ที่จักรพรรดิเจียชิ่งพระราชทานแก่เจ้าหย่งหลินพระอนุชาของพระองค์ในปี ค.ศ.1820 พระโอรสและพระนัดดาของพระองค์ได้สืบทอดตำแหน่งต่อมา ในสมัยจักรพรรดิกวังซฺวี่ทรงตั้งสายเหอซั่วชิ่งชินหวังเข้าไปรวมเป็นสายอ๋องพระมาลาเหล็ก โดยมีผู้ดำรงตำแหน่ง 6 พระองค์